**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 543**

от заседание на Общинския съвет,

проведено на 29.07.2021 г., Прот. № 32

**ОТНОСНО:**Даване на съгласие за продажба, чрез публичен търг с тайно наддаване, на недвижим имот, представляващ поземлен имот с идентификатор 65766.311.1 с адрес: гр. Свищов, местност „Стъклен“

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 35, ал. 1 от Закона за общинската собственост (ЗОС), чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1187/14.07.2021 г. от дирекция „Управление на собствеността и стопански дейности“ и предложение с Вх. № 1001/16.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І.**Дава съгласие **за продажба, чрез публичен търг с тайно наддаване, на недвижим имот**, актуван с Акт за частна общинска собственост № 9058/24.06.2021 г., вписан в Службата по вписванията – гр. Свищов (вх. № 1653/25.06.2021 г., акт № 122, том 5), представляващ поземлен имот с идентификатор 65766.311.1 (шест пет седем шест шест точка три едно едно точка едно), с площ 785 кв. м. (седемстотин осемдесет и пет квадратни метра), с начин на трайно ползване: Друг вид трайно насаждение, трайно предназначение на територията: земеделска, категория на земята при неполивни условия: 6 (шеста), предишен идентификатор: няма, номер по предходен план: 311001, с адрес: гр. Свищов, местност „Стъклен“, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последно изменение на кадастралната карта и кадастрални регистри, засягащо поземления имот е от 09.07.2021 г., при граници: 65766.704.94, 65766.311.8, 65766.311.2, 65766.311.120, 65766.704.87, **при начална тръжна цена – 948 лв. (деветстотин четиридесет и осем лева), без ДДС,** представляваща пазарната цена, определена от оценител на имоти по реда на чл. 41, ал. 2 от ЗОС на недвижимия имот.

**ІІ.**В изпълнение на Решението по т. I, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1187/14.07.2021 г. от дирекция „Управление на собствеността и стопански дейности“ е сведена информация относно постъпило заявление (рег. индекс № 94-З-1348/15.06.2021 г.), с което е проявен инвестиционен интерес относно закупуване на имот 65766.311.1 (частна общинска собственост), стар № 036037, находящ се в гр. Свищов, местност „Стъклен“.

В същото се моли, при съгласие от страна на Община Свищов, да бъде започната процедура за продажба на посочения имот. С приходна квитанция № 0000131008/15.06.2021 г. лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

Обектът на инвестиционното намерение представлява поземлен имот с идентификатор 65766.311.1 (шест пет седем шест шест точка три едно едно точка едно), с площ 785 кв. м. (седемстотин осемдесет и пет квадратни метра), с начин на трайно ползване: Друг вид трайно насаждение, трайно предназначение на територията: земеделска, категория на земята при неполивни условия: 6 (шеста), предишен идентификатор: няма, номер по предходен план: 311001, с адрес: гр. Свищов, местност „Стъклен“, последно изменение на кадастралната карта и кадастрални регистри, засягащо поземления имот е от 09.07.2021 г., при граници: 65766.704.94, 65766.311.8, 65766.311.2, 65766.311.120, 65766.704.87.

След постъпване на инвестиционното намерение е извършена документална проверка, както следва:

Имот стар № 036037 не е предоставен за ползване, няма установен бивш собственик.

Със Заповед № ОА02-11-32/12.05.2006 г. на Областен управител Велико Търново е одобрен Планът на новообразуваните имоти на параграф 4 от ПЗР на ЗСПЗЗ, масив 311 и 312, местност „Стъклен“. Имот стар № 036037 е разделен на два нови имота с идентификатори 65766.311.1, с площ 785 кв. м. – земеделска земя и 65766.704.94 с площ 147 кв. м. – в регулация (по Подробен устройствен план, зона Изток, одобрен със Заповед № 282/10.03.1989 г. на Председателя на ИК на ОбНС Свищов). През имота преминава регулационната граница на град Свищов, която обособява двата новообразувани имота.

**Извършена е проверка и оглед на място. Констатира се, че имотът не се обработва. Същият е неограден, неподдържан и силно обрасъл с диворастящи храсти и дървета. Частично разчистена е само северната част от имота.**

Същият е актуван с Акт за частна общинска собственост № 9058/24.06.2021 г., вх. рег. 1653, том 5, акт № 122, вписан на 25.06.2021 г. в Служба по вписванията – гр. Свищов.

Данъчната му оценка е 150.00 лв. (сто и петдесет лева) съгласно удостоверение (изх. № 5408001416/24.06.2021 г.).

Съгласно изготвена експертна оценка, справедливата пазарна стойност на имота (включваща стойността на земята и насажденията) е 948 лв. (деветстотин четиридесет и осем лева),без ДДС.

С оглед на постъпилото инвестиционно намерение, както и с оглед на включването на имота като обект пореден номер № 64 от точка А на раздел ІІІ на „Годишна програма за управление и разпореждане с имоти, общинска собственост през 2021 година”, която ще бъде приета с решение на Общински съвет - Свищов, с горепосочената докладна записка е изложено становище, че **продажбата на въпросния имот е необлагаема сделка по ЗДДС (Имотът е земеделска земя), като същата е законово възможна** **чрез публичен търг или публично оповестен конкурс.**

 Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/